Z A P I S N I K


[bookmark: _GoBack]sa 8. sjednice Vijeća Mjesnog odbora Gornje Vrapče, održane 7. prosinca 2021.  u prostorijama MO Gornje Vrapče s početkom u 19,00 sati
                                                                                                                                                                                                                                                                                                                                                                                                                                                  NAZOČNI ČLANOVI VIJEĆA: Anđelko Vučenik, Vlatka Makarun, Denis Šola, Tanja Djaković, Ivan Lalić i Karlo Mandarić. 

NENAZOČNI ČLANOVI VIJEĆA: 
Vinko Lalek.

Predsjedava: Anđelko Vučenik, predsjednik Vijeća mjesnog odbora.

Zapisničarka: Vlatka Makarun

Predsjednik konstatira  da je na sjednici vijeća  nazočno 6 od ukupno 7  članova, što znači da Vijeće može pravovaljano  donositi odluke te otvara  8. sjednicu Vijeća mjesnog odbora s predloženim dnevnim redom:


 DNEVNI RED:


1. Prijedlog Programa građenja komunalne infrastrukture na području Grada Zagreba u 2022. 
2. Plan prioriteta komunalnih aktivnosti Gradske četvrti Podsused - Vrapče za 2022.
3. Usvojeni zaključci prijedloga programa građenja GČ Podsused - Vrapče
4. Informacija s treće koordinacije predsjednika Vijeća Gradske četvrti, potpredsjednika Vijeća i predsjednika Vijeća mjesnih odbora
5. Zaključci na temelju zahtjeva građana
6. Prijedlog rasporeda korištenja prostora mjesne samouprave političkih stranaka i udruga
7. Razno 



Po jednoglasnom prihvaćanju Dnevnog reda predsjednik daje zapisnik 7. sjednice na usvajanje. Zapisnik 7. sjednice mjesnog odbora jednoglasno je usvojen  te se pristupilo  diskusiji redom po točkama.


ODLUKE

Točka 1.

Raspravljajući o izloženom Programu građenja komunalne infrastrukture na području Grada Zagreba u 2022. godini vijeće donosi:

ZAKLJUČAK

Vijeće je suglasno s predočenim Programom građenja komunalne infrastrukture na području Grada Zagreba u 2022. godini.



Točka 2.

Raspravljajući o Planu prioriteta komunalnih aktivnosti Gradske četvrti Podsused - Vrapče za 2022. godinu  vijeće donosi:

ZAKLJUČAK

Vijeće je suglasno s predloženim Planom prioriteta komunalnih aktivnosti Gradske četvrti Podsused-Vrapče za 2022.godinu, iz razloga što su u plan uvršteni svi izneseni zahtjevi mjesnog odbora. 


Točka 3.

Raspravljajući o prijedlogu  Usvojenog prijedloga programa građenja GČ Podsused-Vrapče vijeće donosi:

ZAKLJUČAK


Vijeće je suglasno s zaključkom Vijeća gradske četvrti Podsused-Vrapče o programu građenja ili rekonstrukcije nerazvrstanih ceste te izvanredno održavanje nerazvrstanih cesta na području GČ Podsused - Vrapče.

Točka 4. 

Predsjednik izvješćuje vijećnike o održanoj koordinaciji s predsjednikom GČ PV održane 25. 11. 2021. te upoznaje vijećnike s glavnom temom sastanka  - radu komunalnih redara, zatim ih  izvješćuje da će dostaviti zapisnik sa sjednice kada ih stručne služe dostave.

Točka 5. 

Vijeću mjesnog odbora putem GČ Podsused - Vrapče obratila se G.J.  Srešov klanjec 28, sa zamolbom za postavljanje kontejnera na Vrapčanskoj ulici za staklo te da se kućama podijele kante za plastični otpad. Nakon kraće rasprave vijeće donosi: 

ZAKLJUČAK

Vijeće mjesnog odbora ne daje pozitivno mišljenje za postavljanje dodatnih kontejnera iz razloga da na području GČ Podsused - Vrapče postoji  dovoljno reciklažnih dvorišta. Također je stava da nisu potrebni kontejneri za plastični otpad  jer se plastika odvozi redovito ne samo u žutim vrećama.

Točka 5.1.

Vijeću mjesnog odbora putem GČ Podsused - Vrapče obratila se G.J.  Srešov klanjec 28, s zamolbom za postavljanje prometnih ogledala za dvije lokacije:

a) Srešov klanjec kod kućnog broja 17.
b) Srešov klanjec kod kućnog broja 23

Vijeće donosi:

ZAKLJUČAK


Vijeće je suglasno s prijedlogom građanke te upućuje zahtjev stručnoj službi da izvrši procjenu valjanosti zahtjeva.

Točka 5.2.

Putem vijećnika L. I. još jednom se požuruje zahtjev građanina M.I. o sanaciji mosta na Vrapčanskoj ulici nasuprot broja 142.

Točka 5.3.

Putem vijećnika L. I. traži se od nadležnih službi da izvrše procjenu,  da se na postojeću autobusnu liniju Gornja Kustošija – Trdice – Trg S. Severa, uvede dodatno stajalište autobusa u Ulici Vojmila Rabadana.

Na  istoj liniji mjesni odbor još jednom traži od nadležnih službi da izvrše procjenu mogućnosti da se uvede autobusno stajalište kod raskršća ulica Trdice – Babulek.

Točka 6.

Vijeće jednoglasno prihvaća prijedlog komisije za dodjelu prostora mjesne samouprave (dostavljeno u prilogu).

Točka 7. 

· Predsjednik izvješćuje da je mjesni odbor osigurao mještanima Gornjeg Vrapča  bor povodom Božića i Nove godine,  te naglasio da će od sljedeće godine na istom mjestu biti zasađeno trajno stablo.
· Vijećnici su dali pozitivno mišljenje aktivnosti mjesnog odbora oko obilježavanja dana pada Vukovara i Škabrnje.
· Vijećnici su prisustvovali polaganju vijenca u organizaciji UHDIBDR- a Gornje Vrapče kod murala S. Severa,  na dan njegove pogibije u domovinskom ratu. 
· Predsjednik je izvijestio da je Gradski ured za prostorno uređenje, izgradnju grada, graditeljstvo, komunalne poslove i promet, zatražio očitovanje za ulicu Vizane, te pojasnio da će to učiniti u najkraćem roku.


Sjednica je završila u 20 sati i 30 minuta.


KLASA: 026-02/21-002/2187
URBROJ: 251-06-11-13-21-2
Zagreb, 7. prosinca 2021.




Predsjednik
Vijeća Mjesnog odbora
  Anđelko Vučenik, v.r.
